The Brutalist

The Brutalist הוא סרט דרמה היסטורית אפי משנת 2024 בבימויו של בריידי קורבט, שגם כתב את התסריט יחד עם מונה פאסטוולד. הסרט הוא קופרודוקציה בינלאומית בין ארצות הברית, בריטניה והונגריה. מככבים בו אדריאן ברודי, פליסיטי ג'ונס, ג'ו אלווין, אלסנדרו ניבולה, ג'ונתן הייד וגאי פירס. הסרט הוקרן בבכורה עולמית בפסטיבל ונציה ה-81 ב-1 בספטמבר 2024, שם זכה בפרס אריה הכסף לבימוי הטוב ביותר. הסרט מתאר 30 שנה בחייו של לאסלו תות', אדריכל יהודי יליד הונגריה ששרד את השואה. לאחר תום מלחמת העולם השנייה הוא מהגר לארצות הברית יחד עם אשתו, ארז'בט, כדי לחוות את 'החלום האמריקאי'. לאסלו סובל תחילה מעוני וזלזול, אך בהמשך הוא מקבל חוזה עם לקוח עשיר, הריסון לי ואן בורן, שישנה את חייו. אדריאן ברודי – לאסלו תות', אדריכל וניצול שואה יהודי-הונגרי המהגר לאמריקה פליסיטי ג'ונס – ארז'בט תות', אשתו של לאסלו גאי פירס – הריסון לי ואן בורן, תעשיין עשיר שהופך ללקוח החשוב ביותר של לסלו ג'ו אלווין – הארי לי ואן בורן, בנו הצעיר של הריסון סטייסי מרטין – מגי ואן בורן, אחותו התאומה של הארי אלסנדרו ניבולה – אטילה, בן דודו של לאסלו בעל חנות רהיטים בפילידלפיה ג'ונתן הייד במקור היו הצילומים אמורים להתחיל ב-2020, אך הם נדחו בעקבות מגפת הקורונה. תחילה נדחו לינואר 2021, אחר כך לאוגוסט 2021, ואז לסוף האביב 2022. בראיון אמר קורבט כי הצילומים נדחו מספר פעמים בגלל מגפת הקורונה, כמו גם בגלל שהיו הריונות ומקרי מוות במשפחות השחקנים והצוות של הסרט בינתיים. לבסוף החלו הצילומים בבודפשט בבמרץ 2023, אחר כך עברה ההפקה לעיר קרארה בטוסקנה ב-29 באפריל 2023. צילומי הסרט הסתיימו ב-5 במאי 2023. הסרט נעשה בתקציב של כ-10 מיליון דולר בלבד, פחות מעשירית מעלות סרט אולפנים גדול. קורבט השקיע 7 שנים בניסיון לגייס מימון לסרט, אך נתקל בקשיים חוזרים ונשנים, כולל מגבלות הקורונה והמלחמה באוקראינה, מה שאילץ אותו לשנות את אתרי הצילום. לבסוף, הסרט צולם בהונגריה, והפוסט-פרודקשן נערך בבריטניה כדי לנצל הטבות מס. קורבט עבד שנים רבות על הסרט כמעט ללא שכר, כדי להבטיח שכל תקציב הסרט יושקע על המסך. הסרט נרכש על ידי חברת ההפצה A24 לאחר ההקרנה בפסטיבל הסרטים של ונציה וצפוי לצאת לבתי הקולנוע ב-20 בדצמבר. באתר Rotten Tomatoes הסרט קיבל 98 אחוזי טריות, המבוססים על 43 ביקורות. באתר Metacritic עומד על ציון ממוצע משוקלל של 89, המבוסס על 19 מבקרים. הסרט זכה בפרס הבמאי הטוב ביותר בפסטיבל הסרטים של ונציה, וכן בפרסים נוספים כמו פרס Arca CinemaGiovani, פרס FIPRESCI, פרס Premio CinemaSara ופרס UNIMED למגוון תרבותי. "The Brutalist", במסד הנתונים הקולנועיים IMDb (באנגלית) "The Brutalist", באתר Rotten Tomatoes (באנגלית) "The Brutalist", באתר Metacritic (באנגלית) "The Brutalist", במסד הנתונים הקולנועיים KinoPoisk (ברוסית) Eye For Film: Alessandro Nivola in conversation on The Many Saints Of Newark, his upcoming projects, and the influence of Gay Talese, www.eyeforfilm.co.uk The Brutalist, Production List | Film & Television Industry Alliance, ‏2020-11-16 The Sync Report | Brady Corbet, Audioboom Brady Corbet’s ‘The Brutalist’ FINALLY Starts Production, World of Reel, ‏2019-08-19 Redazione, Ciak si gira! Carrara attrice protagonista di un nuovo film americano: The Brutalist, www.lagazzettadimassaecarrara.it Imgur, Gemma Hoff's Instagram story from May 5, 2023: "Last shoot day of The Brutalist! What an adventure we'll never forget." | "The Brutalist" Call Sheet | Shooting Day 34 | Friday, 5 May 2023, Imgur Brent Lang, How Brady Corbet Made ‘The Brutalist,’ a 3.5-Hour Historical Epic, for $10 Million: ‘Every Single Cent Was on Screen’, Variety, ‏2024-10-03 Anthony D'Alessandro, ‘The Brutalist’ Filmmaker Brady Corbet Says Making 70mm 3 1/2-Hour Epic For Under $10 Million Meant “Educating People On The Ground”, Deadline, ‏2024-10-08